**ОБЩИНСКА ИЗБИРАТЕЛНА КОМИСИЯ ГЕНЕРАЛ ТОШЕВО**

РЕШЕНИЕ

№ 439-МР

Генерал Тошево, 05.12.2017

ОТНОСНО: Упълномощаване на двама членове на ОИК, които да получат отпечатаните хартиени бюлетини за произвеждане на местен референдум на 17 декември 2017 г.

На основание чл.87, ал.1, т.1 от ИК, Общинска избирателна комисия,

Р Е Ш И:

УПЪЛНОМОЩАВА членовете на ОИК Върбан Върбанов и Красимира Димитрова Митева на 13.12.2017 г да получат отпечатаните хартиени бюлетини за гласуване на местен референдум, който ще се произвежда на 17. 12. 2017 г. от печатница „Нилекта“ ООД гр. Добрич, като подпишат приемо-предавателен протокол за получаването им и придружат транспортното средство до Oбщинска администрация гр. Генерал Тошево .

Решението подлежи на обжалване в тридневен срок от обявяването му пред Централната избирателна комисия.

Председател:

Красимира Димитрова Митева

Секретар:

Живка Димитрова

Общинска избирателна комисия Генерал Тошево

РЕШЕНИЕ

№ МР

Ген. Тошево 05.12.2015г.

Относно: Приемане на оперативен план за организацията на работа на Общинска избирателна комисия Генерал Тошево в деня на местния референдум на 17 декември 2017 г.

На основание чл.87, ал.1, т.1 от ИК, Общинска избирателна комисия

Р Е Ш И:

ПРИЕМА оперативен план за организацията на работа на Общинска избирателна комисия Генерал Тошево в деня на местния референдум 17 декември 2017 г. и приемането от СИК на книжа и материали, относно резултатите от местния референдум, съгласно приложението.

Решението подлежи на обжалване пред Централната избирателна комисия в тридневен срок от обявяването му.

Председател:

Красимира Димитрова Митева

Секретар:

Живка Димитрова Запорожанова

Общинска избирателна комисия Генерал Тошево

Р Е Ш Е Н И Е

№ -МР

Генерал Тошево, 01.12.2017 г

**ОТНОСНО**: Определяне на членовете на ОИК Генерал Тошево, които ще снабдяват СИК с необходимите изборни книжа и материали по изборните райони.

На основание чл. 81, ал.1, т. 20 от ИК ,при произвеждане на местен референдум на 17 декември 2017 г. в Община Генерал Тошево, Общинска избирателна комисия Генерал Тошево

Р Е Ш И:

Определя членовете на ОИК, които ще снабдяват СИК с необходимите книжа и материали, 16.12.2017г от 13.00 часа по изборни райони както следва:

***1.РАЙОН: с. Рогозина***

с. Спасово- 2секции

с. Сърнено

с. Сираково

с. Ал. Стамболийски

с. Бежаново

Представител на ОИК: Пенка Нейкова Дякова

***РАЙОН: с. Люляково***

с. Преселенци

с. Малина

с. Горица

Представител на ОИК: Геновева Дичева Великова

***РАЙОН: с. Василево***

с. Балканци

с. Калина

с. Великово

с. Средина

с. Конаре

Представител на ОИК: Хазиме Саами Сали

***РАЙОН: с. Къпиново***

с. Изворово

Представител на ОИК: Дяко Ташков Дяков

***РАЙОН: с. Красен***

с. Росен

с. Росица

Представител на ОИК: Дико Иванов Диков

***РАЙОН: с. Снягово***

с. Кардам-2 секции

с. Йовково

с. Чернооково

Представител на ОИК: Атанаска Иванова Вълчева

***РАЙОН: с. Писарово***

с. Присад

с. Петлешково

с. Пленимир

Представител на ОИК: Милена Иванова Петрова

***РАЙОН: с. Равнец***

с. Дъбовик

с. Пчеларово

с. Зограф

Представител на ОИК: Върбан Димитров Върбанов

***РАЙОН: с. Сноп***

с. Житен

с. Градини

Представител на ОИК: Георги Стоянов Райков

***За секциите от 001 до 009 в град Генерал Тошево - начало 16.00 часа.***

***Представител на ОИК: Живка Димитрова Запорожанова ; Красимира Димитрова Митева***

Решението подлежи на обжалване пред Централната избирателна комисия в тридневен срок от обявяването му.

Председател:

Красимира Димитрова Митева

Секретар:

Живка Димитрова Запорожанова

**Общинска избирателна комисия Генерал Тошево**

РЕШЕНИЕ

№ МР

Гр. Генерал Тошево, 05.12.2017

**ОТНОСНО:** Провеждане на обучение на членовете на СИК за произвеждане на местен референдум на 17.12.2017 г.

На основание чл. 87, ал.1, т. 4, § 2 от ПЗР на ЗПУГДВМС и т. 11, предложение второ от Методическите указания приети с Решение № 4726-МР от 2 май 2017 г. на ЦИК, ОИК гр. Генерал Тошево,

Р Е Ш И:

На 11.12.2017 г. от 10:00 часа в Голямата зала на Общинска администрация гр. Генерал Тошево, находяща се в гр. Генерал Тошево ул.“ Васил Априлов„ №5, да бъде проведено обучение на секционните избирателни комисии, за произвеждане на местен референдум от членовете на ОИК :

-Върбан Димитров Върбанов;

- Милена Иванова Петрова;

- Пенка Нейкова Дякова;

- Хазиме Саами Сали

За обучението да бъдат уведомени ръководствата на заинтересованите политически партии и коалиции и назначените членове на СИК.

Решението подлежи на обжалване пред Централна избирателна комисия, в тридневен срок, считано от обявяването му.

Препис от решението да се постави на информационното табло на ОИК.

Председател:

Красимира Димитрова Митева

Секретар: Живка Димитрова Запорожанова

Общинска избирателна комисия Генерал Тошево

РЕШЕНИЕ

№ МР

Гр. Генерал Тошево, 05.12.2017 г

ОТНОСНО: изменение и допълнение на Решение № 383-МР от 15. 11. 2017 г. на ОИК относно гласуване на избиратели/гласоподаватели с увредено зрение или със затруднения в придвижването при произвеждане на местен референдум на 17. 12. 2017 г.

На основание чл. 87, ал.1 от Изборния кодекс, Общинска избирателна комисия гр. Ген. Тошево,

Р Е Ш И:

ИЗМЕНЯ и ДОПЪЛВА Решение № 383-МР от 15. 11. 2017 г. на ОИК , както следва:

1. Точка 12 се изменя и допълва така:

„**12: Общинска избирателна комисия гр. Ген. Тошево определя секциите № 08120001 в гр. Ген. Тошево /клуб на пенсионера/, ул. “Опълченска“ и № 08120006 в гр. Ген. Тошево, ОУ „Христо Смирненски“.**

Решението подлежи на обжалване пред Централната избирателна комисия в три дневен срок от обявяването му, на основание чл. 88, ал. 1 от ИК.

Председател:

Красимира Димитрова Митева

Секретар:

Живка Димитрова Запорожанова

Общинска избирателна комисия Генерал Тошево

РЕШЕНИЕ

№ МР

Гр. Генерал Тошево, 05.12.2017 г

ОТНОСНО: Приемане на указания за опаковане, предаване и съхранение на изборните книжа и материали от Местния референдум на територията на община Генерал Тошево на 17. 12. 2017 г разработени на база на Решение № 3796-ПВР/НР от 18.10.2016 г на ЦИК, изм. с № 3864/ПВР/НР 27.10.2016 г на ЦИК.

На основание чл. 87, ал. 1,т.2 чл. 100, ал.1т.4 и 5, чл.443 и чл.444, чл. 445 от Изборния кодекс, чл. 39, ал. 3 и 4 и § 2 от ПЗР на Закона за пряко участие на гражданите в държавната власт и местното самоуправление, Общинска избирателна комисия прие:

Р Е Ш Е Н И Е

А. ОПАКОВАНЕ НА ИЗБИРАТЕЛНИТЕ СПИСЪЦИ, ПРОТОКОЛИТЕ, БЮЛЕТИНИТЕ И ДРУГИТЕ КНИЖА И МАТЕРИАЛИ СЛЕД ПРИКЛЮЧВАНЕ НА ГЛАСУВАНЕТО

*!!! Пликове, които СИК НЕ ПОСТАВЯТ В ТОРБАТА, и тяхното съдържание.*

1.Плик с надпис „Списъци на СИК № ....(пълен № на секцията)....“.

В този плик се поставят:

1.1. избирателният списък;

1.2. декларациите (Приложение № 16-МР) и удостоверения (приложения към избирателния списък);

1.3. списъкът на заличените лица (Приложение № 9-МР);

1.4. списъкът за допълнително вписване на придружителите (Приложение № 52-МР).

Пликът се запечатва и подписва от членовете на СИК и се подпечатва с печата на СИК.

**Пликът не се поставя в торбата!**

Плик с надпис „Протоколи на СИК № …(пълен № на секцията)…. “.

В този плик се поставят:

2.1. попълненият и подписан протокол на СИК с резултатите от гласуването в референдума (Приложение № 69-МР). **Протоколът НЕ СЕ РАЗПЛАСТЯВА!!!;**

2.2. сгрешеният/те протокол/и (ако има такъв/а) – (Приложение № 69-МР);

2.3. протоколът за предаване на сгрешен/и формуляр/и и приемане на нов формуляр на протокол на СИК (ако е съставен такъв при сгрешени протоколи) – (Приложение № 62-МР);

2.4. протоколът/те с решението/ята на СИК при оспорване действителността или недействителността на някой глас;

2.5. особеното/ите мнение/я на член на СИК, който не е съгласен с отразеното в протокола с резултата от гласуването. Пликът се запечатва и подписва от членовете на СИК и се подпечатва с печата на СИК.

**Пликът не се поставя в торбата!**

***Забележка:*** След въвеждане на данните от гласуването в Изчислителния пункт към ОИК и приемане на протоколите на СИК от ОИК в този плик се поставя вторият индигиран екземпляр на протокола на СИК с резултата от гласуването в референдума (предназначен за общинската администрация).

!!! 3. Другите помощни материали и технически материали, получени от общинската администрация, като неизползвани хартиени ленти, маркери, лепило, линийки, химикали и др., не се поставят в торбата, а се опаковат отделно и се предават на общинската администрация.

!!! Книжа и материали от местния референдум, **които СЕ ПОСТАВЯТ В ТОРБАТА**

В черната торба СИК поставят опаковани в отделни пакети и надписани, както следва:

**ПАКЕТИ:**

4.1. пакет с надпис „Неизползвани бюлетини и пликове“;

4.2. пакет с надпис „Недействителни бюлетини“–– намиращи се извън кутията за гласуване. Недействителни бюлетини по чл. 227, 228 и чл. 267, ал. 2 от ИК (когато е използвана възпроизвеждаща техника, когато е показан начинът на гласуване и когато е допусната грешка в бюлетината при гласуването);

4.3. пакет с надпис „Унищожени бюлетини от СИК“. Това са унищожени от СИК бюлетини за таблата пред изборното помещение, повредени при работата с тях или по друг начин;

4.4. пакет с надпис „Действителни бюлетини“. Намерените в плик действителни бюлетини

4.5. пакет с надпис „Недействителни бюлетини“. Намерените в плик недействителни бюлетини

4.6. пакет с надпис „Недействителни бюлетини без плик“. Намерените в кутията бюлетини без плик

4.7. пакет с надпис „Празни пликове“. Намерените в кутията за гласуване пликове, в които не е поставена бюлетина

4.8. пакет с надпис „Пликове, от които е извадена бюлетина“. Намерените в кутията за гласуване пликове с поставена в тях бюлетина

Пакетите се опаковат поотделно и се запечатват с хартиена лента, която се подпечатва с печата на СИК и се подписва от членовете на комисията.

4.9. неизползваният (непопълнен) протокол (Приложение № 69-МР). Протоколът се поставя без да се изважда от плика, в който се намира;

4.10. Плик с надпис „ Други протоколи на СИК …..(пълен № на секцията), който съдържа:

4.10.1. протокол за предаване и приемане на книжа и материали, съставен в деня преди деня на референдума (Приложение № 57-МР)

4.10.2. черновите на протокола на СИК;

4.10.3.приемо-предавателния протокол за избирателния списък (Приложение № 53-МР/

4.10.4. протоколът за маркиране на печата на СИК (Приложение № 81-МР).

4.10.5.списъкът на лицата, получили копие от протокола на СИК (Приложение № 63-МР);

4.10.6.постъпилите жалби и сигнали и протоколите с решенията по тях;

4.10.7.други протоколи на СИК, ако има такива.

***!!! 4.11. Печатът на СИК***

Поставя се в отделен запечатан плик, след като СИК приключи с копирането, подписването и подпечатването на копията на протоколите и след подпечатване на пакетите с изборните книжа. Пликът се подписва от членовете на СИК, облепва се с тиксо и се поставя в торбата!

Торбата с книжата по т. 4 и печата се завързва, около възела се залепва хартиена лента с изписани върху нея пълният 9-цифрен номер на секцията и имената и фамилиите на всички членове на СИК. Хартиената лента се подпечатва и подписва от всички членове на СИК. При залепването на хартиената лента да не се използва тиксо. Върху торбата се залепва хартиен етикет с надпис „Местен референдум на 17.12.2017г.“ и пълният 9-цифров номер на секцията. При невъзможност да бъде залепен хартиен етикет, надписът може да бъде изписан и с маркер.

Копие от подписания протокол на СИК, подписан на всяка страница от председателя и секретаря, и подпечатан с печата на комисията, се поставя на видно място пред сградата, където се помещава секцията.

Б. ПРЕДАВАНЕ НА ПЛИКОВЕТЕ С КНИЖАТА И ТОРБИТЕ ОТ СИК НА ОИК И НА ОБЩИНСКАТА АДМИНИСТРАЦИЯ

Предаване на протоколите с резултатите от гласуването в изборите и референдума и другите книжа от СИК на Общинската избирателна комисия.

Председателят, секретарят и един член на СИК, предложени от различни партии и коалиции, заедно с торбите и пликовете се транспортират до ОИК под охраната на органите на МВР. Транспортирането се извършва от общинската администрация.

Предават на ОИК пликовете по т.1 и т.2 с книжата в тях, запечатани, надписани по указания начин и подписани от всички членове на СИК.

След проверка на протокола и въвеждане на данните от гласуването в изчислителния пункт, Общинската избирателна комисия разпластява протокола, поставя втория екземпляр от него в плика по т.2 „Протоколи на СИК №..“и го връща на СИК за предаване в общинската администрация.

**Пликът НЕ се запечатва!**

След потвърждаване от изчислителния пункт на секционните протоколи за референдума, ОИК издава на СИК подписани разписки, които СИК след завръщането си в района на секцията поставя до копието на съответния секционен протокол.

ОИК проверява съдържанието на плик по т.1 „Списъци на СИК №…“ и ги задържа при себе си за предаване на ТЗ „ГРАО“.

2.Предаване на торбите и останалите книжа и материали от СИК на общинската администрация

Членовете на СИК, извършили предаване на протокола на ОИК, предават на общинската администрация, на комисия от длъжностни лица,

- запечатаната черна торба с бюлетините от референдума и другите книжа и материали;

- Плик „ Протоколи на СИК № …….“;

- помощните и технически материали, получени от общинската администрация.

При предаването на торбата и плика с книжата от референдума комисията от общинската администрация и членовете на СИК спазват следното:

- Комисията приема от членовете на СИК Плик „ Протоколи на СИК № …….“ и проверява за наличието на книжата в него. Пликът се запечатват с тиксо и се подпечатват с печата и подписват от членовете на комисията от общ. администрация, след приемане на торбата с книжата на всяка СИК и подписване на приемо-предавателен протокол.

- Комисията проверява целостта на торбите с книжата от референдума. Торба с нарушена цялост (скъсана лента, пробита и др. повреди) се поставя, без да се отваря в нова торба, осигурена от общинската администрация. Новата торба се завързва и надписва от членовете на СИК по начина, указан в т. 5, и случаят се описва в протокол. Протоколът се поставя в плика по т. 2, преди запечатване на плика.

- За предаването на торбите и пликовете с книжата в тях, членовете на СИК и комисията от администрацията съставят протокол по образец . Протоколът се подписва от членовете на СИК и от всички членове на комисията и се поставя в плика по т. 2 Плик „ Протоколи на СИК № …….“, след което пликът се запечатва.

- Секционните избирателни комисии предават изборните книжа и материали от изборите и референдума не по-късно от 24 часа от приключване на гласуването.

Решението подлежи на обжалване в три дневен срок пред Централната избирателна комисия по реда на чл.88 от ИК.

Председател:

Красимира Димитрова Митева

Секретар:

Живка Димитрова Запорожанова